স্টাফ রিপোর্টার ॥ ময়মনসিংহে কৃষক আবুল কাশেম হত্যাকান্ডের বিচারের দাবিতে সড়ক অবরোধ করে বিক্ষোভ সমাবেশ ও মানববন্ধন করেছে চরঞ্চলবাসী। গতকাল রবিবার দুপুরে বিভাগীয় কমিশনারের কার্যালয়ের সামনে সড়ক অবরোধ করে বিচারের দাবিতে এ বিক্ষোভ করে। ফলে রাস্তার দু’পাশে তীব্র যানজটের সৃষ্টি হয়। এসময় বক্তব্য রাখেন মোশারফ হোসেন, আসাদুজ্জামান জামাল, আবু বকর সিদ্দিক সাগর, মোশারফ আহম্মেদ, কামরুল ইসলাম, বাদল মিয়া, সাইদুল ইসলাম, কাশেমের স্ত্রী জোবেদা খাতুন প্রমূখ। বক্তারা বলেন, কাশেম হত্যার পাঁচ মাস অতিবাহিত হলেও বিচারের উল্লেখযোগ্য তৎপরতা না পেয়ে চরাঞ্চলবাসী এ বিক্ষোভ করে। বিক্ষোভকারীরা বলেন, আসামীদের দ্রুত গ্রেপ্তার করা না হলে আমরা কঠোর আন্দোলন করা হবে। পরে রেঞ্জ ডিআইজি নিবাস চন্দ্র মাঝি,জেলা পুলিশ সুপার (এসপি) সৈয়দ নুরুল ইসলামের কাছে স্মারকলিপি প্রদান করে।